Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: Az 1992. évi LIV. törvényt (a továbbiakban: Iát.) már
Paragraph Index: 309

(2) Az (1) bekezdés szerinti pénzellenérték forrása a Vagyonügynökségnek a 15. § (1) bekezdés a) pontjában meghatározott bevétele. A Vagyonügynökség az ellenértéket az állami vagyon értékesítéséből befolyt összeg arányában és ütemében, a pénzösszeg beérkezését követő 15 napon belül fizeti meg.” Az idézett rendelkezésekkel kapcsolatban az indítványban felvetett első értelmezési kérdés az, hogy mit kell érteni az Iát. 42. §-ának (1) bekezdésében említett „az átalakuló vállalat vagyonmérlegén”: azt a 180 napnál nem régebbi vagyonmérleg-tervezetet, amely az átalakulási tervvel együtt az átalakulási döntés alapját képezi, és amelynek legfontosabb adatait a vállalat köteles a Cégközlönyben megjelenő átalakulási hirdetményében közzétenni, avagy azt a végleges vagyonmérleget, amelyet már a jogutód gazdasági társaság készít az átalakulás cégbejegyzését követő 90 napon belül. A jogegységi tanács megítélése szerint az Iát. 42. §-ának (1) bekezdése az átalakuló vállalat vagyonmérleg-tervezetére utal, ennek adatai határozzák meg az önkormányzati részesedés mértékét. Vagyis a föld fekvése szerinti önkormányzat a vagyonmérleg-tervezetben szereplő belterületi föld után a föld ott megjelölt értékének a vagyonmérleg-tervezet főösszegéhez viszonyított arányában részesedik a vagyonmérleg-tervezet szerinti saját tőkéből. Ezt az álláspontot az alábbi érvek támasztják alá. Az Iát. 35—48. §-ai lényegében időrendben szabályozzák az átalakulás menetét, amelynek során két mérleg készül: az egyik az átalakuló vállalat vagyonmérleg-tervezete, amelyre az Iát. 35. §-a (1) bekezdésének b) pontja,

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes